በጋምቤላ ክልል  በጊዶ ወንዝ ላይ የተገነባው  ድልድይ አገልግሎት መስጠት ጀመረ
በጋምቤላ ክልላዊ መንግስት  አኮቦ ወረዳ ካንካን ልዩ መንደር  በሚገኘው የጊዶ ወንዝ ላይ የተገነባው  ድልድይ አገልግሎት መስጠት ጀመረ፡፡የክልሉ ርዕሰ መስትዳደር ጋትስዋክ ቱት ኮት የአኮቦ ወረዳ ህዝብ ላለፉት በርካታ አመታት በመንገድ መሰረተ ልማት እጦት ሲቸገር መቆየቱን አስታወሰዋል፡፡ይሁንና የክልሉ መንግስት እና በኢፌዴሪ የመከላከያ ሰራዊት በጋራ ያስገነቡት ይህ የብረት ድልድይ የአካባቢዋ ነዋሪዎችን የዘመናት ጥያቄ ምላሽ የሰጠ ነውም ብለዋል፡፡በኢፌዴሪ የመከላከያ ሰራዊት የምዕራብ እዝ 12ኛ ክፍለ ጦር ዋና አዛዥ ብርጋዴር ጄነራል ብርሃኑ ጥላሁን በበኩላቸው የድልድዩ መገንባት በአካባቢው በሚኖረው ቀጣይ ሰላምና ጸጥታን የማሰጠበቅ ተግባር ላይ የጎላ ሚና ይኖረዋ ብለዋል፡፡ያለ ልማት ሰላምና ጸጥታ አይታሰቡም ያሉት ዋና  አዛዡ በአካባቢው መሰረተ ልማት ባለመኖሩ በርካታ ችግሮች ሲፈጠሩ እንደነበር ገልጸዋል፡፡የአካባቢው ነዋሪዎች በበኩላቸው የድልድዩ መገንባት ከፍተኛ የሆነ ማህበራዊና ኢኮኖሚያዊ ጠቀሜታ እንደሚያስገኝላቸው አስረድተዋል፡፡